# Eurosong 2024.

| Pesma Evrovizije 2024 |
| --- |
| Ujedinjeni muzikom |
|  |
| Datumi |
| Prvo polufinale | 7. maj 2024. |
| Drugo polufinale | 9. maj 2024. |
| Finale | 11. maj 2024. |
| Organizacija |
| Mesto održavanja |  Malme arena, Malme, Švedska |
| Izvršni nadzornik | Martin Esterdal |
| Izvršni producent | Eba Adijelson Kristel Tols Vilers |
| Radiotelevizijska kuća | SVT |
| Vebsajt | www.eurovision.com/eurovision-song-contest/malmo-2024/ |
| Učesnici |
| Broj učesnika | 37 |
| Povratnici |  Luksemburg |
| Odustali |  Rumunija |
| skupi
Mapa država učesnica
* Države učesnice finala koje su izabrale predstavnika i/ili pesmu      Države učesnice polufinala koje su izabrale predstavnika i/ili pesmu      Države učesnice koje nisu izabrale predstavnika      Države koje su učestvovale ranije, ali ne i 2024
 |
| Glasanje |
| Sistem glasanja | Zemlje učesnice dodeljuju bodove od 1—8, 10 i 12 poena za svojih 10 favorita, jedan set u polufinalima od publike, dva seta u finalu od publike i žirija. I u polufinalima i u finalu publika iz svih država koje ne učestvuju zajedno dodeljuje jednom bodove od 1—8, 10 i 12 poena. |
|

**Pesma Evrovizije 2024.** (engleski: *Eurovision Song Contest 2024*; francuski: *Concours Eurovision de la chanson 2024*) će biti 68. izbor za Pesmu Evrovizije. U organizaciji Evropske radiodifuzne unije (ERU) i domaćina Sveriges Television (SVT), takmičenje će se održati u Malme areni, u gradu Malmeu, u Švedskoj, zahvaljujući pobedi Loreen na Pesmi Evrovizije 2023. u Liverpulu sa pesmom „Tattoo”. Ovo će biti sedmi put da se takmičenje održava u Švedskoj, odnosno treći put da se takmičenje održava u Malmeu nakon 1992. i 2013.

Takmičenje će se sastojati iz dva polufinala koja će se održati 7. i 9. maja i velikog finala koje će se održati 11. maja 2024.

## Izbor grada domaćina

Mesto održavanja - Malme arena
Takmičenje će se održati u Švedskoj, nakon pobede Švedske na takmičenju 2023, koju je predstavljala Loreen sa pesmom „Tattoo”.

### Konkurs za domaćinstvo

**Malme**StokholmPartileGeteborgErnšeldsvikSandviken
Lokacije gradova koji su izrazili interes za domaćinstvo (sivo), gradova koji su zvanično konkurisali za domaćinstvo (zeleno) i gradova koji su prvobitno izrazili interes ali nisu konkurisali (crveno). Izabrani grad domaćin je označen u plavo.

Odmah nakon pobede Švedske na takmičenju 2023, prvi gradovi koji su izrazili interes za domaćinstvo su Stokholm, Geteborg i Malme, tri najveća grada u Švedskoj, takođe i tri grada koja su bila domaćini takmičenja bar jednom. Pored njih, još nekoliko gradova je takođe izrazilo interes: Eskilstuna, Jenćeping, Ernšeldsvik, Partile i Sandviken.

SVT je postavila krajnji rok za 12. jun 2023. kako bi gradovi dostavili kandidaturu. Stokholm je zvanično objavio kandidaturu 7. juna, zajedno sa Geteborgom koji je kandidaturu objavio 10. juna. Dana 8. juna 2023, opština Sandviken je odlučila da ne konkuriše za domaćinstvo. Malo pre nego što je prošao rok za konkurisanje, SVT je otkrila da je još nekoliko drugih gradova konkurisalo za domaćinstvo. Sledećeg dana, objavljeno je da su pored prethodno pomenutih gradova i Malme i Ernšeldsvik podneli kandidature da budu grad domaćin. Jenćeping je eventualno odustao od kandidature iz finansiskih razloga. Dana 7. jula je objavljeno da Geteborg i Ernšeldsvik neće biti domaćini. Istog dana je u 14:00 sati po centralnoevropskom vremenu objavljeno da će Malme biti domaćin takmičenja u Malme areni.

Legenda
 †  Izabran domaćin

 ‡  Uži izbor

 ^  Prezentovali kandidaturu

Gradovi koji su izrazili interes za domaćinstvo
| Grad
 | Arena
 | Napomene
 | Ref. |
| --- | --- | --- | --- |
| Geteborg^
 | Skandinavijum
 | Domaćin Pesme Evrovizije 1985. Krov treba opremu za dodatno osvetljenje; arena spremna za rušenje pa za ponovnu izgradnju.
 |  |
| Ernšeldsvik^
 | Arena Heglunds
 | Domaćin četvrtfinalnih večeri nacionalnog izbora Melodifestivalen 2007, 2010, 2014 i 2018, kao i polufinala 2023.
 |  |
| Eskilstuna
 | Stiga Sports arena
 | Domaćin runde druge šanse nacionalnog izbora Melodifestivalen 2020.
 |  |
| Jenćeping
 | Huskvarna Garden
 | Domaćin četvrtfinalnih večeri nacionalnog izbora Melodifestivalen 2007.
 |  |
| **Malme**†
 | **Malme arena** | Domaćin Pesme Evrovizije 2013.
 |  |
| Partile
 | Partile arena
 | Domaćin Hora Evrovizije 2019.
 |  |
| Sandviken
 | Arena Geransen
 | Domaćin četvrtfinalnih večeri nacionalnog izbora Melodifestivalen 2010. Planovi uključuju saradnju sa drugim opštinama u Jevleborgu.
 |  |
| Stokholm‡
 | Stokholmska arena
 | —
 |  |
| Arena Frends
 | Domaćin svih finalnih večeri nacionalnog izbora Melodifestivalen osim jedne večeri od 2013. Arena izbora vlade grada Stokholma.
 |
| *Privremena arena Frihamnen* | Bila bi podignuta privremena arena u Stokholmskoj luci Frihamnen
 |  |

## Države učesnice

Da bi država mogla da učestvuje na Pesmi Evrovizije, ona mora da ima nacionalnog emitera sa aktivnim članstvom u Evropskoj radiodifuznoj uniji (ERU) koji može da prima takmičenje kroz mrežu Evrovizije i da je prenosi uživo širom države. ERU šalje pozivnicu za učešće svim članicama.

Za takmičenje 2023, javni emiteri država članica ERU su imali do 15. septembra 2023. da potvrde ERU-u svoje učešće na takmičenju, a imaju do 11. oktobra da se povuku sa takmičenja bez finanijskih penala.

Ukupno 37 država će učestvovati na takmičenju 2024. Luksemburg se vraća na takmičenje posle 31 godine odsustva, nakon poslednjeg učešća na takmičenju 1993, dok se Rumunija proviziono povukla sa takmičenja, ali je još uvek u pregovorima sa ERU o učešću na takmičenju, zaključno sa 5. decembrom 2023.

Učesnici Pesme Evrovizije 2024.
| Država
 | Emiter
 | Izvođač(i)
 | Pesma
 | Jezik
 | Autor(i)
 |
| --- | --- | --- | --- | --- | --- |
|  Azerbejdžan | İTV
 |  |  |  |  |
|  Albanija | RTSH
 | Besa
 | *Zemrën n'dorë* | albanski
 | * Besa Kokedima
* Kljedi Bahiti
* Rozana Radi
 |
|  Armenija | ՀՀՀ (AMPTV)
 |  |  |  |  |
|  Australija | SBS
 |  |  |  |  |
|  Austrija | ORF
 | Kaleen | *We Will Rave* | engleski
 | * Džimi „Džoker” Ternfeld
* TBA
 |
|  Belgija | RTBF
 | Mustii
 | *Before the Party's Over* | TBA februar 2024.
 |
|  Gruzija | სსმ (GPB)
 | Nutsa Buzaladze
 |  |  |  |
|  Grčka | EPT | Marina Sati
 |  |  |  |
|  Danska | DR
 | Saba
 | *Sand* | engleski
 | * Jonas Tander
* Melani Vehbe
* Pil Kalinka
* Nigard Jepsen
 |
|  Estonija | ERR
 | 5miinust i Puuluup | *(Nendest) narkootikumidest ei tea me (küll) midagi* | estonski
 | * Kim Venestrem
* Kohver
* Lancelot
* Marko Vejson
* Päevakoer
* Pohja Korea
* Ramo Teder
 |
|  Izrael | IPBC
 | Eden Golan
 | TBA mart 2024.
 |
|  Irska | RTÉ
 | Bambie Thug | *Doomsday Blue* | engleski
 | * Kantri Rej Robinson
* Olivija Kesi Bruking
* Sem Metlok
* Tajler Rajder
 |
|  Island | RÚV
 | TBD 2. mart 2024
 |
|  Italija | RAI
 | Angelina Mango
 | La noia | italijanski
 | * Angelina Mango
* Dario Faini
* Frančeska Kalearo
 |
|  Kipar | CyBC
 | Silija Kapsis
 | *Liar* | engleski
 | * Dimitris Kontopulos
* Elke Tijel
 |
|  Latvija | LTV
 | Dons
 | *Hollow* | engleski
 | * Arturs Šingirejs
* Kejt Nortrop
* Lijam Gedes
 |
|  Litvanija | LRT
 | Silvester Belt
 | *Luktelk* | litvanski
 | * Džesika Šivokaite
* Elena Jurgaitjte
* Silvestras Belt
 |
|  Luksemburg | RTL
 | Tali
 | *Fighter* | francuski, engleski
 | * Ana Zimer
* Dario Faini
* Manon Romiti
* Silvio Lisbon
 |
|  Malta | PBS
 | Sara Boniči
 | *Loop* | engleski
 | * Kevin Li
* Lejra Godži Angel
* Majkl Džo Cini
* Sara Boniči
* Sebastijan Pritčard-Džejms
 |
|  Moldavija | TRM
 | Natalija Barbu
 | *In the Middle* | engleski
 | * Kris Ričards
* Natalija Barbu
 |
|  Njemačka | NDR
 | Isak
 | *Always on the Run* | engleski
 | * Greg Taro
* Isak Guderijan
* Kevin Ler
* Leo Salminen
 |
|  Norveška | NRK
 | Gåte | *Ulveham* | norveški
 | * Gunhild Sundli
* Jon Even Šerer
* Marit Jensen Lilebuen
* Magnus Bermark
* Roni Gref Jensen
* Svejnung Eklo Sundli
 |
|  Poljska | TVP
 |  |  |  |  |
|  Portugal | RTP
 | TBD 9. mart 2024.
 |
|  San Marino | SMRTV
 | TBD 24. februar 2024.
 |
|  Slovenija | RTVSLO
 | Raiven
 | *Veronika* | slovenački
 | * Sara Briški Cirman
* Bojan Cvjetićanin
* Danilo Kapel
* Martin Bezjak
* Peter Hu
* Klavdija Kopina
 |
|  Srbija | RTS
 | TBD 2. mart 2024.
 |
|  Ujedinjeno Kraljevstvo | BBC
 | Oli Aleksander
 | *Dizzy* | TBA 1. mart 2024.
 | * Oli Aleksander Tornton
* *Dani El Harl*
 |
|  Ukrajina | Suspіljne | Aljona Aljona i Džeri Hejl
 | *Teresa & Maria* | ukrajinski, engleski
 | * Aljona Savranenko
* Anton Čilibi
* Jana Šemaeva
* Ivan Klimenko
 |
|  Finska | Yle
 | Windows95man | *No Rules!* | engleski
 | * Henri Pispanen
* Jusi Rojne
* Temu Keisteri
 |
|  Francuska | France Télévisions | Sliman
 | *Mon amour* | francuski
 | * Meir Salah
* Sliman Nebši
* Jakov Salah
 |
|  Nizozemska | AVROTROS
 | Joost Klein
 | TBA mart 2024.
 | nizozemski
 |  |
|  Hrvatska | HRT
 | colspan="4" 0TBD 25. februar 2024.-12-33 |
|  Češka | ČT
 | Aiko
 | *Pedestal* | engleski
 | * Alena Širmanova-Kostebelova
* Stiven Ansel
 |
|   Švicarska | SRG SSR
 |  |  |  |  |
|  Švedska | SVT
 | TBD 9. mart 2024.
 |
|  Španija | RTVE
 | Nebulossa | *Zorra* | španski
 | * Marija Bas
* Mark Dasusa
 |

### Ostale zemlje

#### Aktivni članovi ERU-a

* Andora – Dana 17. avgusta 2023, Dani Ortola, urednik programa RTVA, je izjavio da se Andora neće vratiti na takmičenje „iako je [Andora] članica ERU”. RTVA je 18. avgusta objavila da još uvek nije donesena odluka o učešću (ili ne učešću). Ipak, 21. avgusta je potvrđeno da Andora neće učestvovati na takmičenju 2024.
* Bosna i Hercegovina – Dana 7. juna 2023, Lejla A. Babović, šefica međunarodnih odnosa bosanskog emitera BHRT je izjavila da Bosna i Hercegovina „najverovatnije, nažalost, neće učestvovati” na takmičenju 2024, kao i da učešće nije moguće zbog finansijskih problema. 2. avgusta 2023, BHRT je i zvanično potvrdio odsustvo sa takmičenja iz istih razloga kao i prethodnih godina.
* Rumunija – Dana 12. septembra 2023, mediji su preneli da je rumunski emiter TVR predložio novi budžet Ministarstvu finansija Rumunije i da će učešće države na takmičenju 2024. zavisiti od toga da li će budžet biti odobren.
* Sjeverna Makedonija – Sredinom septembra 2023, makedonski emiter MRT je objavio svoj planirani budžet za period 2023/2024, koji je sadržao i novac za učešće na takmičenju 2024. U oktobru iste godine, objašnjeno je da odluka o budžetu još nije doneta i da se čeka odobrenje vlade Severne Makedonije. Severna Makedonija se nije našla na spisku učesnika objavljenog 5. decembra 2023, a istog dana je potvrđeno sa država neće učestvovati na takmičenju 2024. Severna Makedonija se prethodno takmičila 2022.
* Slovačka – Dana 5. juna 2023, slovački emiter RTVS je izjavio da se Slovačka neće vratiti na takmičenje 2024, a kao razlog su naveli lošu finansijsku situaciju i nisku gledanost tokom učešća.

#### Nisu članice ERU

* Kosovo – U maju 2023, otkriveno je da kosovski emiter RTK lobira za članstvo u ERU i pozivnicu na Pesmu Evrovizije, a ranije je emiter otpočeo projekat svog budućeg nacionalnog izbora za Evroviziju, Festivali i Këngës (prijevod: Festival pesmi). 16. oktobra 2023, direktor RTK-ovog Festivali i Këngës, Adi Kastra, je izjavio da Kosovo neće učestvovati na Evroviziji 2024.

## Produkcija

Pesma Evrovizije 2024. će biti u produkciji emitera Sveriges Television (SVT). Glavni tim se sastoji od Ebe Adijelsena kao glavne izvršne producentkinje, Kristel Tols Vilers kao izvršne producentkinje zadužene za komunikacije, Tobajasa Oberga kao izvršnog rukovodioca zaduženog za produkciju i Johana Bernhagena kao izvršnog linijskog producenta, Kristera Bjerkmana kao producenta takmičenja i Pera Blankensa kao TV producenta. Drugi članovi produkcijskog tima uključuje šefa produkcije Davida Vesena, šefa pravnog odeljka Matsa Lindrena, šefice medija Madelin Sinding-Larsen i izvršne asistentkinje Linee Lopez.

Vilers, Oberg i Bernhagen, Bjerkman i Lindgren su radili i na takmičenjima 2000. i/ili takmičenjima 2013. i 2016. u Stokholmu u raznim ulogama. Bjerkman je takođe radio na produkciji takmičenja Pesma Amerike, adaptaciji Pesme Evrovizije za tržište Sjedinjenih Država, kao i na produkciji Melodifestivalena, švedskog nacionalnog finala za Pesmu Evrovizije, za koji su radili i Vilers, Sinding-Larsen i Blankens.

Opština Malme je dala 30 miliona SKr (otprilike 2.5 miliona €) u budžet za takmičenje.

Edward af Sillén i Daniel Réhn će pisati scenario za segmente prezentera i nastupe u otvaranjima i pauzama; ranije su zajedno radili u ovoj ulozi za takmičenja 2013 i 2016.

U novembru 2023, u svetlu rata između Izraela i Hamasa, produkcijski tim je najavio svoju volju da povećaju sigurnosne mere i da budu u kontaktu sa lokalnim policijskim snagama tokom takmičenja, zbog potencijalnog rizika terorističkih napada.

### Slogan i vizuelni dizajn

Dana 14. novembra 2023, ERU je objavila da će slogan „Ujedinjeni muzikom”, slogan takmičenja 2023, biti zadržan za 2024. i buduća izdanja. Vizuelni dizajn je otkriven 14. decembra, pod nazivom „Evrovizijska svetla”. Dizajnirala ga je agencija Uncut and Bold Scandinavia iz Stokholma. Zasnovan je na prostim, linearnim gradijentima inspirisanim vertikalnim linijama koje se nalaze u aurorama i zvučnim ekvalizerima i stvaran sa adaptabilnošću za različite formate na umu.

### Scenski dizajn

Scenski dizajn za takmičenje 2024 je otkriven 19. decembra 2023. Dizajnirao je nemački dizajner Florian Wieder, isti dizajner za takmičenja 2011, 2012, 2015. i 2017–2021. Šveđanin Fredrik Stormby je dizajnirao ekrane i sadržaj za ekrane. Scena sadrži pokretljive LED kocke i podove sa drugim osvetljenjem, video i tehnologijama scenskog rada. Sve se bazira oko centra scene u obliku krsta, sa ciljem stvaranja „jedinstvenog iskustva od 360 stepeni” za gledaoce.

## Format

### Sistem glasanja

*Vidi takođe: Glasanje na Pesmi Evrovizije*
Dana 14. juna, norveški emiter NRK otkrio je da je započeo razgovore sa ERU o potencijalnoj reviziji sistema glasanja žirija. Ovi razgovori dolaze posle ishoda takmičenja 2023, u kom je Švedska pobedila, iako je Finska imala veliko vođstvo u teleglasanju, što je dovelo do nezadovoljstva među publikom. Odluka o bilo kakvim potencijalnim promenama će biti donešena od strane referentne grupe takmičenja u januaru 2024.

### Dužina prenosa

Dana 16. juna 2023. je prenešeno da emiter domaćin SVT procenjuje potencijalne promene u formatu takmičenja kako bi smanjio za 1 sat trajanje finala, koje se dosta povećalo introdukcijom parade zastava u činu otvaranja 2013, kao i uvođenjem odvojenog prezentovanja glasova žirija i publike tokom takmičenja 2016.

## Napomene

## Reference

## Vanjske veze

* Zvanični veb-sajt‎